  Виталий Пронин Кылем арня пумын Италиысь Мартелла городын Европаысь биатлонистъёслэн кубок понна нюръяськонзылэн берпуметӥ люкетэз ортчиз. Удмуртиысь куинь спортсменъёс пыриськизы: Валентина Назарова, егитъёс Ульяна Кайшева но Александр Поварницын. Спринт амалъя ӵошатсконын вормон басьтӥз ува нылаш Валентина Назарова, пасьютын со куатетӥ интые кылиз. Пусйыны кулэ, Удмуртиысь спортсменмы IBU кубокез понна нюръяськонын огъя зачётын кыкетӥ инты басьтӥз.Шаерысьтымы егит спортсменъёс бадӟым ӵошатсконын нырысьсэ кужымзэс эскеризы. Соосты пуктӥзы вал суро эстафетае, Россилэн командаез куатетӥ инты басьтӥз.Валентина Кутузова Туспуктэм: susanin.udm.ru Теги: биатлон спорт  